På slutten av 1997 begynte arbeidet med å forme en ny utgave av Haskell. Ved utgivelsen av spesifikasjonene til Haskell 98 siktet komitéen seg inn på å spesifisere en stabil, minimal og høyst portabel versjon av språket. Spesifikasjonen inkluderte et standardbibliotek for læring, og la en basis for videre utvidelser av språket. Dette har blant annet blitt utnyttet av kompilatoren og hovedimplementasjonen av Haskell, Glasgow Haskell Compiler (GHC), i videre utvikling av språket. Dette var den siste endringen gjennomført av den opprinnelige komiteen.